section_heading: Životopis
paragraph_text: Kosta Angeli Radovani rodio se je u Londonu 1916. godine. Otac mu je bio hrvatski slikar i karikaturist Frano Branko Angeli Radovani.Barbara Vujanović, [http://www.matica.hr/vijenac/478/ono-sto-ruka-zamisli-i-stvori-19108/ Monografija o velikom kiparu. Ono što ruka zamisli i stvori], Vijenac, br. 478, 28. lipnja 2012., pristupljeno 17. kolovoza 2017.<ref>Angeli Radovani, Frano Branko, enciklopedija.hr, pristupljeno 17. kolovoza 2017. Osnovno školovanje te potom klasičnu gimnaziju polazio je u Zagrebu (1922. – 1934.). Nakon toga studirao je od 1934. do 1938. godine na Accademia di belle arti di Brera u Milanu (prof. Francesco Messina) i povijest umjetnosti na Filozofskome fakultetu u Zagrebu 1939. godine.<ref>Angeli Radovani, Kosta, enciklopedija.hr, pristupljeno 17. kolovoza 2017. Ratno vrijeme 1941. – 1945. provodi na Zagrebačkoj likovnoj Akademiji gdje polazi specijalku za kiparstvo i grafiku kod Frana Kršinića i Tomislav Krizmana. Nakon Drugoga svjetskog rata Radovani je među osnivačima Akademije primijenjenih umjetnosti u Zagrebu 1950. godine, gdje vodi katedru kiparstva. Tu radi do njezina zatvaranja 1955. godine. Od 1977. godine radi kao redovni profesor na kiparskom odjelu na Fakultetu likovnih umjetnosti u Sarajevu, sve do umirovljenja 1987. godine. Kao gost profesor radio je na Međunarodnoj ljetnoj akademiji u Salzburgu 1987., 1988. i 1991. godine.